title: سبتة
text: سبتة تاريخياً كاتّعتابر مدينة مغريبية، ؤ كانت تابعة ل مملكة موريطانية ب سميت "أبيلا" . فاش تّحتلات لمملكة من طاراف رّومان، غادي يسمّيوها سيپتيم فراتريس  (لخوت سّبعة) ؤلا بختيصار "سيپتيم" ، لي منها جات سبتة. سبتة كانت جزء من لإمبراطوريات ؤ لممالك لإسلامية لي حكمات لمغريب، ؤ تّحتلات من طاراف لبرطقيز ف 1415. ف 1580 دازت تحت سّلطة د سپانيا، ؤ من ديك سّاع حاولو بزاف د سّلاطين، من بينهوم مولاي سماعيل باش يسترجعوها، بلا فايدة.